Eddy Baggio

Eddy Baggio (lindur më 23 gusht 1974) është një trajner italian futbolli dhe ish futbollist profesionist i cili luajti si sulmues.

Jeta e hershme
Eddy Baggio ka lindur në Koldonjo, një provincë e Vinçenzës, në Itali, dhe është më i vogli i tetë fëmijëve të Matilde dhe Fiorindo Baggios. Ai është vëllai më i vogël i legjendës së futbollit italian Roberto Baggio, i cili luante si sulmues i dytë për kombëtaren italiane; ndryshe nga Roberto, Eddy nuk mundi të debutonte në Serie A. Ashtu si vëllezërit dhe motrat e tjerë, Eddy i është vën emri pas një sportisti të famshëm, në rastin e tij në nder të çiklistit belg Eddy Merckx, kurse Roberto u emërua në nder ty dy idhujve të futbollit të babait të tij, Roberto Boninsegna and Roberto Bettega. Të dy vëllezërit nuk kanë lidhje me futbollistin tjetër italian i cili ka të njëjtin mbiemër, Dino Baggio.

Karriera me klube
Baggio filloi karrierën e tij si i ri dhe profesionale me Fiorentinën në vitin 1991, klub në të cilën Roberto filloi të shkëlqente, dhe u bë pjesë e ekipit të parë gjatë sezonit 1993–94, në Serie B.

Ai e la klubin katër vite pasi Roberto ishte larguar, dhe brënda dy viteve të ardhshme luajti me dy ekipe të ndryshme të Serie C1, Palazzolo dhe Prato. Ai më pas u bashkua me ekipin e Serie C2 Giorgione në nëntor, duke luajtur për tre vitet e ardhshme.

Ai u rikthye tek Ancona në vitin 2000 dhe bëri debutimin e tij në Serie B në sezonin 2000–01. Në vitet e ardhshme, ai ndryshoi klub në çdo sezon: Calcio Catania (Serie C1), Salernitana Calcio 1919 (Serie B), klubi i qytetit të lindjes Vicenza Calcio (Serie B), Catania sërisht (Serie B), Spezia Calcio 1906 (Serie C1), deri sa më në fund u vendos tek Pisa. Me Salernitanën, më 15 dhjetor 2002, shënoi golin e 100të si profesionist në një barazim 2–2 në shtëpi ndaj kryesueve të ligës Triestina me penallti; po në atë ditë, e cila ishte gjithashtu edhe ditëlindja e babait të tij, vllai i tij Roberto shënoi golin e 300të si profesionist, gjithashtu nga një penallti. Në janar 2008, ai u shit tek klubi i Serie C2 Portosummaga, por mundi të luante vetëm pesë herë. Në gusht të atij viti, Baggio pranoi një ofertë nga Sangiovannese.

Gjithsej, Baggio luajti 86 ndeshje në Serie B dhe shënoi 18 gola; gjatë karrierës së tij, ai shënoi 130 gola në të gjitha kompedicionet, përfshirë në Serie B, Serie C1 & C2, Coppa Italia, dhe Coppa Italia Serie C, pavarësisht se nuk luajti kurrë në Serie A.

Karriera ndërkombëtare
Baggio u thirr nga kombëtarja italiane nën-17 tre herë në vitin 1991, duke luajtur dy ndeshje. Ai ishte pjesë e ekipi italian që luajti në Kupën e Botës nën-17.

Karriera si trajner
Nga gushti i 2011, Baggio ishte trajner i një prej formacioneve "Allievi" të Pisës. Nga sezoni 2012–13, ai u bë trajneri i ekipit të të rinjëve të Fiorentinës, duke e drejtuar atë në Allievi Lega Pro. Në sezonin 2013–14, ai u bë trajneri i Giovanissimi nazionali.

Trofe
Spezia
Coppa Italia Serie C: 2004–05

 Referime 

Lidhje të jashtme
pisacalcio.it
Profili tek tuttocalciatori.net 
Profili tek aic.football.it  
Profili tek figc.it  

Kategoria:Lindje 1974
Kategoria:Njerëz që jetojnë
Kategoria:Futbollistë italianë
Kategoria:Futbollistë në ACF Fiorentina
Kategoria:Futbollistë në A.C. Ancona
Kategoria:Futbollistë në Ascoli Calcio 1898
Kategoria:Futbollistë në Calcio Catania
Kategoria:Futbollistë në U.S. Salernitana 1919
Kategoria:Futbollistë në L.R. Vicenza Virtus
Kategoria:Futbollistë në Spezia Calcio
Kategoria:Futbollistë në A.C. Pisa 1909
Kategoria:Futbollistë në A.C. Prato
Kategoria:Futbollistë në Serie B
Kategoria:Futbollistë në Serie C1
Kategoria:Futbollistë në Serie C2